Joulu tulee, oletko turvassa? Suosittujen digilahjojen tietoturva syynissä: alle puolet sai puhtaat paperit - Tivi
15.11.2018 klo 08:08
Joulu lähestyy, ja ihmiset alkavat pian miettiä lahjojen hankkimista. Monen ostoslistalla lienee elektroniikaa, mutta harva lienee kovin hyvin perillä hankkimiensa laitteiden tietoturvasta. Mozilla on päättänyt selvittää asian kuluttajien puolesta ja arvostella 70 suositun älylelun ja laitteen tietoturvan, kertoo TechCrunch.
Mozillan antamaan arvosanaan vaikuttavat useat seikat. Mitä dataa laite kerää? Jaetaanko dataa kolmansien osapuolten kanssa? Onko data salattua? Pakottaako laite vaihtamaan oletussalasanan? Paikkaako valmistaja tietoturvahaavoittuvuuksia? Entä ovatko turvapäivitykset automaattisia?
33 laitetta eli hieman alle puolet saavutti Mozillan asettamat "tietoturvan vähimmäisvaatimukset". Parhaiten suoritutui Mycroftin älykauitin, jonka käyttämä ääniavustaja perustuu avoimeen lähdekoodiin. Useat suositut laitteet kuten Nintendo Switch, Sonyn PS4, Microsoftin Xbox one, Google Home ja Amazon Echo saivat Mozillalta tunnustuksen minimistandardien täyttämisestä.
7 laitetta eli joka kymmenes mukaan valituista tuotteista sai Mozillalta arvosanaksi hylätyn. Eräs näistä oli Fredi-vauvamonitori, joka ei tarjoa automaattisia turvapäivityksiä tai edes vaadi vaihtamaan heikkoa oletussalasanaa uuteen käyttöönoton yhteydessä.
Mozillan listaus ja yksittäiset arvostelut löytyvät kokonaisuudessaan täältä.
Moni yritys vuotaa käyttäjiensä dataa nettiin – syynä perusvirheet
Nettipalveluiden suunnittelu tietoturvallisesti on tunnetusti hankala urakka, jossa moni asia voi mennä pieleen. Vaikka massiivisia tietoturvapuutteita ei palveluihin jäisikään, voi yksityiseksi tarkoitettua tietoa vuotaa myös pienemmissä määrin